नि:शुल्क स्वास्थ्य जांच शिविर कल मुफ्त में होगा मोतियाबिंद ऑपरेशन
पटना| श्रीश्याम सेवा ट्रस्ट की ओर से न्यू बहादुरपुर स्थित श्री श्याम बाबा मंदिर में रविवार को नि:शुल्क स्वास्थ्य जांच शिविर का आयोजन होगा। यह शिविर हर महीने के चौथे रविवार को लगता है। शिविर में ऑपरेशन के योग्य पाए जाने वाले आर्थिक रूप से कमजोर लोगों का मुफ्त मोतियाबिंद ऑपरेशन किया जाता है। नजदीक का चश्मा और जरूरी दवाएं भी मुफ्त उपलब्ध कराई जाती हैं। आंखों की जांच के अलावा ब्लड सुगर हेपेटाइटिस बी की जांच, पेट रोग संबंधी बीमारियां और दांतों की परेशानी की भी जांच की जाती है। चिकित्सकों में नेत्र रोग विशेषज्ञ डॉ शशि मोहनका, पेट रोग विशेषज्ञ डॉ अमित बंका और दंत रोग विशेषज्ञ संजय संथालिया लोगों की जांच करेंगे। यह जानकारी श्री श्याम सेवा ट्रस्ट के विनोद बंसल, विनोद थिरानी, ओमप्रकाश टिबरेवाल आदि ने दी।
hin_Deva hin_Deva